laion/Wikipedia-Exotic huggingface dataset:
קרחון ראסל המערבי

קרחון ראסל המערבי (באנגלית: Russell West Glacier) הוא קרחון בחצי האי טריניטי, בארץ גרהאם, בחלק הצפוני של חצי האי האנטארקטי, שבאנטארקטיקה. אורכו של הקרחון 20 קילומטרים, ורוחבו 7 קילומטרים. הקרחון ממוקם בסמוך מצפון לרמת דטרויט. הקרחון זורם מהר קניקולה, ובקע ורדיקאל, ומשער טרייג'אן, לכיוון מערב. הקרחון נשפך אל מפרץ בואון, שבצד הצפוני של חצי האי טריניטי. קרחון ראסל המערבי, הזורם לכיוון מערב, יחד עם קרחון ראסל המזרחי, הזורם לכיוון מזרח ונשפך לתעלת הנסיך גוסטב (בחלק הצפוני של חצי האי טריניטי), יוצרים יחדיו בקע קרחוני החוצה למעשה את חצי האי האנטארקטי. הקרחון נסקר ומופה לראשונה בשנת 1946 על ידי סקר שטחי חסות איי פוקלנד (FIDS). שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שם וי. אי. ראסל (V.I. Russell), שהיה מודד, ומפקד בסיס מפרץ הואופ של סקר שטחי חסות איי פוקלנד, בשנת 1946. קרחון ראסל המערבי בגאזט האנטארקטי של ממשלת אוסטרליה מפת חצי האי טריניטי מחשבון מרחקים – המרחק מקרחון ראסל המערבי לאתרים סמוכים
דברי הימים (פודקאסט)

דברי הימים - הסכת על התנ"ך והמזרח הקדום הוא פודקאסט (הסכת) העוסק בענייני התנ"ך והמזרח הקדום והיסטוריה של ארץ ישראל בכלל. ההסכת החל את שידוריו בשנת 2014. הוא נוצר ומוגש על ידי ד"ר אילן אבקסיס. בהסכת עולים הפרקים בהתאם ללוח השנה הירחי, א' וט"ו בחודש עברי. ההסכת עוסק במגוון תחומים (אישים, יצירות, היסטוריה והיסטוריה צבאית, לשון, כתובות עתיקות, תרבויות קדומות ועוד). נכון לשנת 2024 מגיש אילן אבקסיס פינה שבועית בתוכנית הרדיו שלושה שיודעים בהנחיית שרון קנטור בכאן תרבות ובה מוצגים גם תכנים מתוך ההסכת. אתר האינטרנט הרשמי של דברי הימים "דברי הימים", באתר אפל פודקאסטים "דברי הימים", באתר Pocket Casts "דברי הימים", פיד RSS דברי הימים, ברשת החברתית פייסבוק פודקאסטר מדבר: אילן אבקסיס, באתר פודקאסטים
טוסי צ'יזה

טוסין "טוסי" צ'יזה (נולד ב-1 בינואר 2002) הוא זמר קונגולזי–שוודי. בשנת 2019, צ'יזה זכה באיידול השוודי. צ'יזה היה לאדם הצעיר ביותר שזכה בתחרות. ב-22 בנובמבר 2019, צ'יזה הוציא גרסת כיסוי לסינגל "How Will I Know" של ויטני יוסטון. בשנת 2021, צ'יזה זכה במלודיפסטיבלן 2021, עם השיר "Voices" ונבחר לייצג את שוודיה באירוויזיון 2021.‏ השיר הגיע למקום השמיני במצעד הסיגנלים השוודי. צ'יזה נולד ברפובליקה הדמוקרטית של קונגו, וב-2015, עבר לבדו לשוודיה כפליט. ב-2018, צ'יזה השתתף בתוכנית הטלוויזיה השוודית "Talang", שם הודח בשלב חצי הגמר. לאחר שזכה באיידול השוודי, צ'יזה הוציא שלושה סינגלים. ב-13 במרץ 2021, צ'יזה זכה בקדם השוודי לאירוויזיון 2021, "המלודיפסטיבלן", ונבחר לייצג את שוודיה באירוויזיון עם השיר "Voices". ב-18 במאי 2021, צ'יזה ביצע את השיר בחצי הגמר של התחרות. בתום ההצבעות, הגיע למקום השביעי עם 142 נקודות. ב-22 במאי, בגמר התחרות, הגיע צ'יזה למקום ה-14 עם 109 נקודות. אתר האינטרנט הרשמי של טוסי צ'יזה (באנגלית) מדיה וקבצים בנושא טוסי צ'יזה בוויקישיתוף טוסי צ'יזה, ברשת החברתית פייסבוק טוסי צ'יזה, ברשת החברתית אינסטגרם טוסי צ'יזה, סרטונים בערוץ היוטיוב טוסי צ'יזה, במסד הנתונים הקולנועיים IMDb (באנגלית) טוסי צ'יזה, באתר אפל מיוזיק (באנגלית) טוסי צ'יזה, באתר ספוטיפיי טוסי צ'יזה, באתר סאונדקלאוד (באנגלית) טוסי צ'יזה, באתר Last.fm (באנגלית) טוסי צ'יזה, באתר AllMusic (באנגלית) טוסי צ'יזה, באתר MusicBrainz (באנגלית) טוסי צ'יזה, באתר דיזר טוסי צ'יזה, באתר Discogs (באנגלית) טוסי צ'יזה, באתר Songkick (באנגלית) טוסי צ'יזה, באתר Genius טוסי צ'יזה, באתר SecondHandSongs טוסי צ'יזה, באתר בנדקמפ טוסי צ'יזה, באתר טיידל (באנגלית) "Freddie och Tusse till "Idol"-final". Sydsvenskan. נבדק ב-30 בנובמבר 2019. {{cite web}}: (עזרה) "Semifinalen av "Idol" 2019 – minut för minut". Aftonbladet. נבדק ב-30 בנובמבר 2019. {{cite web}}: (עזרה) "LISTA: De tävlar i Melodifestivalen 2021". Aftonbladet. נבדק ב-4 בדצמבר 2020. {{cite web}}: (עזרה) TT, Björn Berglund / (20 בפברואר 2021). "Perrelli och Tusse till final i Melodifestivalen". נבדק ב-4 במרץ 2021. {{cite web}}: (עזרה) Tusse triumphs at Melodifestivalen with 'Voices' 6 saker du inte visste om Tusse Chiza i Idol Tusse missade finalen när Talang-juryn röstade på en hund Here are the ten qualifiers of the first semi at Eurovision 2021! Eurovision 2021 Results: Voting & Points DISCOGRAPHY TUSSE
סמואל פירס

סמואל ריילי פירס הבן (באנגלית: .Samuel Riley Pierce Jr‏; 8 בספטמבר 1922 — 31 באוקטובר 2000) היה תובע ופוליטיקאי אמריקאי, שכיהן כמזכיר השמיני של מחלקת השיכון והפיתוח העירוני של ארצות הברית, במהלך נשיאותו של רונלד רייגן. פירס נולד בעיר גלן קוב שבמחוז נסאו בלונג איילנד שבמדינת ניו יורק. בצעירותו היה חבר בתנועת הצופים בארצות הברית. פירס היה חבר באחוות אלפא פי אלפא ובאחוות אלפא פי אומגה. במהלך מלחמת העולם השנייה שירת פירס באגף החקירות הפליליות של צבא ארצות הברית. בשנת 1947 השלים את לימודיו הגבוהים באוניברסיטת קורנל, וכעבור שנתיים, ב-1949, קיבל מבית הספר למשפטים של האוניברסיטה תואר אקדמי במשפטים. ב-1952 קיבל תואר שני במשפטים מאוניברסיטת ניו יורק. בין השנים 1953–1955 היה פירס היה עוזר לתובע הפדרלי של מדינת ניו יורק. כמי שהיה חבר המפלגה הרפובליקנית כל חייו, את שירותו הממשלתי החל לראשונה במהלך נשיאותו של דווייט אייזנהאואר. ב-1955 מונה לעוזר מזכיר העבודה של ארצות הברית. פירס מונה על ידי מושל ניו יורק נלסון רוקפלר לכהונת שופט בניו יורק, תפקיד שמילא בשנים 1959–1960. ב-1961 הוא מונה לשותף במשרד עורכי דין בשם "באטל פאולר", ונהיה לשותף האפרו-אמריקאי הראשון בחברה גדולה בניו יורק. הוא עבד במשרד עורכי הדין עד 1981, זולת תקופה קצרה בשנים 1970–1973 — במהלך נשיאות ריצ'רד ניקסון — שם שירת כיועץ משפטי במחלקת האוצר של ארצות הברית. פירס טען בפני בית המשפט העליון של ארצות הברית בשם מרטין לותר קינג ו"הניו יורק טיימס" בתיק המשפטי "ניו יורק טיימס נגד סאליבן". בשנת 1981 מונה פירס בידי נשיא ארצות הברית רונלד רייגן למזכיר השיכון והפיתוח העירוני של ארצות הברית. פירס היה חבר הקבינט האפרו-אמריקאי היחיד בממשל רייגן, וחבר הקבינט היחיד שכיהן בתפקידו לאורך כל תקופת כהונתו בת שמונה השנים של רייגן כנשיא. ב-18 ביוני 1981, במהלך ארוחת צהריים של ועידת ראשי הערים האמריקאית בוושינגטון הבירה, טעה הנשיא רייגן כשהציג בשוגג את פירס כאחד מראשי הערים על הבמה, באומרו את האמרה המשפורסמת "שלום אדוני ראש העיר". בשל הפרופיל הציבורי הנמוך שלו בממשל רייגן, לעיתים היה פירס למושא חוכא ואטלולא כ"סם השקט". בתקופת כהונתו של פירס, קוצץ תקציב מחלקת השיכון והפיתוח העירוני למתן דיור ציבורי עבור בעלי הכנסה נמוכה בכמעט חצי מהיקפו. לאחר שעזב את תפקידו, נחקר פירס בידי משרד התובע העצמאי של מחלקת המשפטים ובידי הקונגרס של ארצות הברית בגין ניהול כושל, ניצול סמכות לרעה ומשוא פנים פוליטי שהתרחשו במהלך כהונתו. חקירות אלה העלו כי תחת כהונתו של פירס במחלקת הישכון, המחלקה עסקה במתן העדפות פוליטיות וסחרה בכוח. מיליוני דולרים מכספי הממשלה הפדרלית ניתנו למיזמים אותם קידמו פוליטיקאים שהיו מקורבים לפירס משתי המפלגות, בניגוד לכללים המסדירים מענקים והוצאות שכאלה. במהלך שנות ה-90 של המאה ה-20 הואשמו והורשעו רבים מעוזריו ואנשיו הקרובים ביותר של פירס במחלקת השיכון בעבירות פליליות הקשורות לאפליה פוליטית ולהוצאות בלתי הולמות שלא כדין אשר פקדו את המחלקה בתקופת כהונתו של פירס. עם זאת, פירס עצמו מעולם לא עמד בפני כתב אישום. ב-31 באוקטובר 2000 פירס נפטר בעיר סילבר ספרינג שבמרילנד. מדיה וקבצים בנושא סמואל פירס בוויקישיתוף פיליפ שנון, Samuel R. Pierce Jr., Ex-Housing Secretary, Dies at 78, באתר הניו יורק טיימס, 3 בנובמבר 2000 (באנגלית) דייוויד ג'ונסטון, Pierce Helped His Old Law Firm On H.U.D. Requests, Files Show, באתר הניו יורק טיימס, 6 באוגוסט 1989 (באנגלית) ג'. י. סמית', HUD Secretary Samuel Pierce Jr., 78, Dies, באתר וושינגטון פוסט, 4 בנובמבר 2000 (באנגלית)
אדיג'ה

אַָ֫דִיגֶ'ה (באיטלקית: Adige, בגרמנית: Etsch, בלדינית: Adesc, בטרנטית: Àdes, מלטינית: Athesis) הוא נהר הנובע בסמוך למעבר רזיה אשר בנפת דרום טירול שבאיטליה ונשפך לים האדריאטי בקרבת העיר קיוג'ה. הנהר אדיג'ה, שאורכו כ-409 קילומטרים, הוא הנהר השני באורכו באיטליה, לאחר נהר הפו. הנהר אדיג'ה חוצה את הערים טְרֶנְטוֹ, ורונה, לניאנו, ונושק ליישובים מראנו, בולצאנו ורוברטו. שטחו הכולל של אגן הניקוז שלו הוא 12,100 קילומטרים מרובעים (דבר המדרג אותו כשלישי בגודלו לאחר אלה של נהר הפו ונהר הטיבר), מתוכם 7300 קמ"ר נמצאים בנפת אלטו אדיג'ה, שבשטחה זורם הנהר לאורך 140 קילומטרים (יותר משליש ממסלולו הכולל). היובלים העיקריים המתמזגים אל נהר האדיג'ה: פאסיריו (פאסר) שבקרבת היישוב מראנו. איזארקו (אייזק) שבקרבת העיר בולצאנו. נוצ'ה שבקרבת היישוב מצוקורונה. אוויזיו שבקרבת היישוב לאוויס. פרסינה שבקרבת העיר טרנטו. לנו שבקרבת היישוב רוֹוֶרֶטו. בהמנון גרמניה הישן מופיעה השורה השנויה במחלוקת "המאס ועד לממל, מהאטש (=אדיג'ה, על פי ההגייה הגרמנית - 'Etsch') ועד לבלט", לפיה משתמע כי שטח גרמניה משתרע מצרפת במערב ועד ליטא במזרח, ועד האדיג'ה שבאיטליה בדרום; בית זה אינו מושר עוד היום ונחשב כפוגעני. מדיה וקבצים בנושא אדיג'ה בוויקישיתוף אדיג'ה, באתר אנציקלופדיה בריטניקה (באנגלית)
מו דנפורד

מו דנפורד (באנגלית: Moe Dunford; נולד ב-11 בדצמבר 1987) הוא שחקן קולנוע וטלוויזיה אירי. דנפורד נולד בדונגרבן, מחוז ווטרפורד, אירלנד. הוא סיים את לימודיו בבית הספר למשחק "Gaiety" ביוני 2009. דנפורד החל את קריירת המשחק שלו בשנת 2010 כששיחק בסדרת הטלוויזיה "שושלת טיודור". לאחר מכן הופיע בסרטים והפקות טלוויזיה בהן "An Crisis" ו"משחקי הכס". הוא שיחק בתפקיד ראשי בסדרת הטלוויזיה "הוויקינגים". בסדרה הוא גילם את אתלוולף. הוא שיחק בתפקיד פטריק פיצג'רלד בסרט הקולנוע "Patrick's Day". בשנת 2015 הוא זכה בפרס האקדמיה האירית לקולנוע ולטלוויזיה בקטגוריית השחקן הטוב ביותר בקטגוריית שחקן ראשי ופרס "Shooting Stars" לשנת 2015 המייצג את אירלנד בפסטיבל ברלין על משחקו בסרט. מו דנפורד, ברשת החברתית אקס (טוויטר) מו דנפורד, במסד הנתונים הקולנועיים IMDb (באנגלית) מו דנפורד, באתר AllMovie (באנגלית) מו דנפורד, במסד הנתונים הקולנועיים KinoPoisk (ברוסית) "Patrick's Day star Moe Dunford honoured in Berlin". RTE. 10 בפברואר 2015. נבדק ב-24 במאי 2015. {{cite web}}: (עזרה) "Moe's the main man - Waterford native Moe Dunford lands lead role in bloodthirsty TV saga - Independent.ie". Independent.ie (באנגלית). נבדק ב-24 במרץ 2017. {{cite web}}: (עזרה) "The busy 'Vikings' star Moe Dunford chats to IFTN about the latest season returning tonight, Patrick's Day, Black 47 and more | The Irish Film & Television Network". www.iftn.ie. נבדק ב-24 במרץ 2017. {{cite web}}: (עזרה) "The pride in playing a repressed schizophrenic - Patrick's Day star Moe Dunford - Independent.ie". Independent.ie (באנגלית). נבדק ב-24 במרץ 2017. {{cite web}}: (עזרה) "IFTA Academy | Irish Film & Television Academy | Irish Film & Television Awards". www.ifta.ie. נבדק ב-11 בנובמבר 2016. {{cite web}}: (עזרה) "IFTA Academy | Irish Film & Television Academy | Irish Film & Television Awards". www.ifta.ie. נבדק ב-9 בדצמבר 2020. {{cite web}}: (עזרה) "The Irish Times". נבדק ב-9 בדצמבר 2020. {{cite web}}: (עזרה) "NBFF Awards". "The Irish Times". נבדק ב-9 בדצמבר 2020. {{cite web}}: (עזרה)
Voices (שיר של טוסי)

Voices (בעברית: קולות) הוא שיר שהוקלט על ידי טוסי צ'יזה וייצג את שוודיה באירוויזיון 2021, לאחר שזכה במלודיפסטיבלן. השיר נכתב על ידי ג'וי דב, לינאה דב, ג'ימי ת'ורנפלד ואנדרה ורת'וב. המהדורה ה-65 של האירוויזיון תיתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020, הוכרז כי שוודיה תופיע במחצית הראשונה של חצי הגמר הראשון של התחרות. ב-18 במאי 2021, צ'יזה ביצע את השיר בחצי הגמר של התחרות. בתום ההצבעות, הגיע למקום השביעי עם 142 נקודות. ב-22 במאי, בגמר התחרות, הגיע צ'יזה למקום ה-14 עם 109 נקודות. סרטון השיר "Voices" באתר יוטיוב "Debutantens och veteranens stora finaljubel". Sydsvenskan. נבדק ב-4 במרץ 2021. {{cite web}}: (עזרה) "Melodifestivalen 2021: Se bidragen - Tusse – Voices | SVT Barn". נבדק ב-4 במרץ 2021 – via Barnkanalen SVT. {{cite web}}: (עזרה) "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-24 בדצמבר 2020. {{cite web}}: (עזרה) "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-24 בדצמבר 2020. {{cite web}}: (עזרה) Groot, Evert (17 בנובמבר 2020). "2020 Semi-Final line-up to stay for 2021". European Broadcasting Union (EBU). אורכב מ-המקור ב-18 בנובמבר 2020. נבדק ב-24 בדצמבר 2020. {{cite web}}: (עזרה) Here are the ten qualifiers of the first semi at Eurovision 2021! Eurovision 2021 Results: Voting & Points
דנה עדן (מפיקה)

דנה עדן (נולדה ב-3 בספטמבר 1973) היא מפיקה ויוצרת טלוויזיה ישראלית. בשנת 1974, כשהייתה בת שנה, הקים אביה יורם לוי את חברת דנה הפקות על שמה. ב-1996 הצטרפה לחברת דנה הפקות וב-1997 הפיקה את הסדרה הראשונה שלה חלומות נעורים, הסדרה שודרה למשך שלוש שנים בערוץ שלוש. אחרי כמה שנים דנה עברה לנהל את החברה לאחר שאביה חלה בפרקינסון. חלומות נעורים (2000) שאול (2002) קרוב לוודאי (2006) חמישה גברים וחתונה (2008) לונדון פינת בן יהודה (2009) - דוקומנטרי תמיד אותו חלום (2009) לא לפני הילדים (2010) הצרות שלי עם נשים (2011) העם הנבחר (2011) - דוקומנטרי צבא העם (2011) - דוקומנטרי יום האם (2016) דן ומוזלי (2017) יש לה את זה (2018) אולי פיל (2018) זה לא הגיל (2020) טהרן (2020) המדובב (2021) להציל את חיות הבר (2021) שקשוקה (2021) לילה ללא לולה (2001) פרצוף של פוקר (2001) אמא (2001) הללויה (2003) עוקף לוד (2009) החברים מהכיתה שלי (2010) דמיונות (2005) דנה עדן, במיזם "אישים" לתיעוד היצירה הישראלית דנה עדן, במסד הנתונים הקולנועיים IMDb (באנגלית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
פיטו (פירושונים)

האם התכוונתם ל... פיטו – קומונה בפריז הנרי פיטו – מהנדס צרפתי, על שמו צינור פיטו ביל פיטו – חלוץ ומורה דרך קנדי. על שמו קרחון פיטו ופסגת פיטו פיט
נחל טור

נַחַל טוּר הוא נחל אכזב במדבר יהודה. הנחל יורד מכתף טור ברמת המדבר, ונשפך לים המלח בצפונו, מעט מצפון למצוקי דרגות. הנחל מורכב מארבעה חלקים, במוצאו ברמת המדבר, הוא מחבר שני יובלים רדודים הזורמים אחד לדרום-מזרח והשני מזרחה. עם הכניסה לתחום המסלע הקשה של במת השוליים המזרחיים של מדבר יהודה, חוברים היובלים לערוץ יחיד הזורם מזרחה ("נחל טור עליון"), ומתחתר לקניון קצר ותלול מאוד, המורכב מסדרת מפלים הנופלים ממצוק ההעתקים. יש בו ארבעה מפלים עיקריים בגבהים (ממערב למזרח) 50, 60, 80 ו-25 מטרים. בין מפלים אלו יש עשרות גבים המתמלאים ממי השיטפונות. אורך הקניון של נחל טור עליון כ-2 ק"מ והוא הוכשר על ידי רשות הטבע והגנים כאתר גלישת מצוקים, כולל עוגני מתכת קבועים (בולטים כימיים) לקשירת חבלי עיגון. חלקו התחתון של הנחל נמשך בקניון מתון יותר, ובו מפלים גבוהים פחות, בגבהים של 15, 15, 20 מטרים. חלקו התחתון של הנחל בין מרגלות מצוק ההעתקים ועד השפך לים נתון לשינויי תוואי עקב ירידת מפלס ים המלח, בפרט מזרחית לחציית כביש 90. טיול סנפלינג בנחל טור, באתר מסע אחר נחל טור תחתון
IIII

IIII הוא אלבום האולפן הרביעי של המפיק מוזיקלי והדי ג'יי הגרמני רובין שולץ. האלבום יצא לאור ב-26 בפברואר 2021, על ידי חברת התקליטים וורנר מיוזיק גרופ. מידע על האלבום IIII באתר MusicBrainz מידע על האלבום IIII באתר AllMusic האלבום IIII באתר Discogs האלבום IIII באתר ספוטיפיי האלבום IIII באתר דיזר האלבום IIII באתר אפל מיוזיק האלבום IIII באתר Last.fm האלבום IIII באתר סאונדקלאוד האלבום IIII באתר טיידל האלבום IIII באתר יוטיוב Robin Schulz: Seine Freundin gibt ihm "sehr viel Halt", muenchen, ‏2021-02-24 (באנגלית) Nach vier Jahren können wir uns heute über das neue Album "IIII" freuen, warnermusic, ‏2021-02-26 (באנגלית) Nieuwe Robin Schulz album is dé soundtrack van je weekend, jfk, ‏2021-02-26 (באנגלית) IIII by Robin Schulz (באנגלית אמריקאית), נבדק ב-2021-02-24
טיירוס מגי

טיירוס מגי (באנגלית: Tyrus McGee; נולד ב-14 במרץ 1991) הוא כדורסלן אמריקאי, המשחק בעמדת הקלע בשטרסבורג. מגי החל את דרכו במכללת קהילת קאולי ושיחק שם שנתיים. בשנת 2011 עבר לאוניברסיטת המדינה של איווה. בעונתו הראשונה במכללה העמיד מגי ממוצעים של 7.9 נקודות, 3.3 ריבאונדים ו-0.6 אסיסטים. בעונתו האחרונה הוא העמיד ממוצעים של 13.1 נקודות, 3.5 ריבאונדים ו-1.3 אסיסטים. בשנת 2013, חתם מגי לעונה בבראוגן מהליגה הספרדית השנייה. ביולי 2014, חתם מגי באייסברן ברמרהבן מהליגה הגרמנית, אך שוחרר מאוחר יותר באותה העונה. במרץ 2015, חתם מגי עד תום העונה באורלנינה באסקט מהליגה האיטלקית. ב-24 ביולי 2015, חתם מגי בגוארינו וונולי באסקט. מגי הוביל את הקבוצה עד למקום הרביעי בסיום העונה מה שהוביל אותה לפלייאוף. ב-22 ביולי 2016, חתם מגי לעונה ברייר ונציה. בסיום העונה הצליח לזכות מגי עם הקבוצה באליפות. ב-9 באוגוסט 2017, חתם מגי בפיסטויה באסקט 2000. ב-28 ביולי 2018, לאחר שלוש עונות באיטליה, עזב מגי את המדינה וחתם באפיון בליידספור מהליגה הטורקית. ב-7 באוגוסט 2019, חתם מגי בפו אורטז מהליגה הצרפתית. מגי העמיד ממוצעים של 13.8 נקודות למשחק. ב-5 באוגוסט 2020, חתם מגי בהפועל חולון מהליגה הישראלית. בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב. בעונה שלאחר מכן חתם בסן פבלו בורגוס, אך שוחרר בתחילת 2022 וחתם שוב בהפועל חולון. במהלך העונה העפיל עם הקבוצה לפיינל פור 'ליגת האלופות בכדורסל' ובסיומה זכה עמה באליפות הליגה הישראלית לאחר ניצחון בסדרת הגמר על בני הרצליה. ב-3 באוגוסט 2023, חתם מגי בהפועל אילת מליגת העל בכדורסל. ב-8 בדצמבר 2023 התיר את חוזהו בהפועל אילת כנראה בעקבות מלחמת חרבות ברזל וחתם בשטרסבורג הצרפתית. רייר ונציה אליפות ליגת העל האיטלקית (1): 2016/2017 דינמו סאסארי יורופקאפ (1): 2018/2019 הפועל חולון אליפויות (1): 2021/2022 מדיה וקבצים בנושא טיירוס מגי בוויקישיתוף פרופיל, באתר Sports-Reference פרופיל, באתר eurobasket רכש ראשון להפועל חולון: טיירוס מגי, באתר מנהלת ליגת העל בכדורסל, ‏5 באוגוסט 2020 הפועל חולון זכתה באליפות הליגה הבלקנית, באתר ערוץ הספורט, 29 באפריל 2021
פרדריק ויליאם ברטון

סר פרדריק ויליאם ברטון (באנגלית: Frederic William Burton‏; 8 באפריל 1816 – 16 במרץ 1900) היה צייר אירי ומנהל הגלריה לאמנות בלונדון. פרדריק נולד ב-8 באפריל 1816 ובגיל שש עבר עם הוריו לגור במחוז קלייר שבחוף המערבי של אירלנד. הוא היה בנם השלישי של סמואל פרידריך ברטון ואשתו חנה מלט. הסבא וסבתה של האמן היו מייג'ור אדוארד ויליאם ברטון, קליפדן, שהיה השריף של מחוז קלייר בשנת 1799, ואשתו ג'יין בלאד מרוקסטון הסמוכה. הוא למד בדבלין, נבחר לעמית של האקדמיה המלכותית בגיל עשרים ואחת ואקדמאי מלא כעבור שנתיים. בשנת 1842 החל להציג באקדמיה המלכותית. ביקור בגרמניה ובבוואריה בשנת 1842 היה הראשון מתוך סדרת טיולים ארוכה לחלקים שונים באירופה, שהעניקו לו ידע מעמיק ביצירותיהם של המאסטרים הישנים. משנת 1851 בילה 7 שנים כצייר בשירות מקסימיליאן השני מבוואריה. ברטון עבד עם ג'ורג' פטרי על רישומים ארכאולוגיים והיה במועצת האקדמיה האירי המלכותית והחברה הארכאולוגית באירלנד. הוא נבחר לעמית של האגודה המלכותית לציירים בצבעי מים בשנת 1855, וחבר מן המניין בשנה שלאחר מכן. הוא התפטר בשנת 1870, ונבחר מחדש כחבר כבוד בשנת 1886. תואר אבירות הוענק לו בשנת 1884, ותואר ה- LL.D. של דבלין בשנת 1889. בצעירותו הייתה לו אהדה עזה למפלגת אירלנד הצעירה. הוא נפטר בקנזינגטון, מערב לונדון ונקבר בבית העלמין בדבלין. ציורי צבעי המים הידועים ביותר של ברטון, "הילד שטבע של ארן הדייג" (1841) ו"המפגש על מדרגות הצריח" (1864). הציור - הפגישה על מדרגות הצריח נבחר על ידי הציבור האירי כציור האהוב ביותר על אירלנד בשנת 2012 מבין 10 עבודות שהמבקרים הציגו ברשימה. בשנת 1874 מונה ברטון למנהל הגלריה הלאומית בלונדון, אחרי סר ויליאם בוקסאל. ביוני 1874 הוא קיבל מענק מיוחד לרכישת אוסף האמנות של אלכסנדר בארקר, שכלל את המולד של פיירו דלה פרנצ'סקה ואת ונוס ומארס של בוטיצ'לי. בשנת 1876 התקבלה ירושה של 94 ציורים, בעיקר של אמנים הולנדים, אך גם עבודות נוספות. כמו כן, באותה שנה הושלמה הרחבה של הגלריה. במהלך עשרים השנים בהן הוא מילא תפקיד מנהל הגלריה הוא היה אחראי לרכישות חשובות רבות, ביניהן בתולת הסלעים של לאונרדו דה וינצ'י, אנסדי מדונה של רפאל, דיוקן הרכיבה של אנתוני ואן דייק של צ'ארלס הראשון, והאדמירל פולידו. פארג'ה, מאת דייגו וולקז. הוא הוסיף גם לסדרה המצוינת של תמונות איטלקיות קדומות בגלריה. מספר הרכישות שבוצעו באוסף בתקופת כהונתו מסתכם ביותר מ-500. רוזנת ונציאנית אליזבת בלקווי המפגש על מדרגות הצריח מותו של בן הדייג מדיה וקבצים בנושא פרדריק ויליאם ברטון בוויקישיתוף כתבי פרדריק ויליאם ברטון בפרויקט גוטנברג (באנגלית) Aidan Dunne, Romantic scene voted Ireland's favourite painting, The Irish Times (באנגלית) Frederic William Burton | Directors | National Gallery, London, www.nationalgallery.org.uk Smith, Charles Saumarez (2009). The National Gallery: A Short History. London: Frances Lincoln. pp. 86–87
עבד אל-רחמן בן עוף

עבד אל-רחמן בן עוף (בערבית: عبد الرحمن بن عوف, 580-652) היה אחד מהצחאבה, ואחד מהעשרה שהובטח להם גן עדן. אביו היה עוף בן עבד עוף, ואמו הייתה אל-שפאא בנת עוף. אחיו היו עבד אללה ואל-אסווד, ואחיותיו היו עאתכּה והאלה. עבד אל-רחמן נשא כ-15 נשים, ובניהן היו אום כלת'ום בנת עוקבה וחביבה בנת ג'חש. בניו היו סאלם אל-אכבר, מוחמד, אבראהים, חמיד, אסמאעיל, מען, עומר, זיד, ערווה אל-אכבר, סאלם אל-אסע'ר, אבו בכר. בנותיו היו אום אל-קאסם, חמידה, אמת אל-רחמן, אמת אל-רחמן אל-סוע'רא, אמנה, מרים, אום יחיא, ג'וויריה. עבד אל-רחמן בן עוף נפטר בגיל 72, באל-מדינה. מדיה וקבצים בנושא עבד אל-רחמן בן עוף בוויקישיתוף אבו בכר עומר בן אל-ח'טאב 'Abd al-Rahman ibn 'Awf, Historica Wiki (באנגלית) The Personality Database | Personality Types for Famous & Fictional People, www.personality-database.com SahabaAbd al-Rahman b AwfPersonal InformationWell Known As Man Hajar HijrataynWell-Known Relatives 'Uthman b 'AfwanBirth 10th of 'Am al-FilPlace of Birth MeccaMuhajir/Ansar MuhajirPlaceof Residence Mecca, Abyssinia, MedinaDeath/Martyrdom 32/652-53Burial Place Al-Baqi'Religious InformationConversion to Islam Among the first MuslimsPresence at Ghazwas All ghazwasMigration to Abyssinia, MedinaKnown for Member of Six-Member CouncilOther Activities Present in the Event of Saqifa, Abd al-Rahman b. Awf, WikiShia (באנגלית)
ריינייר ז'סוס קראבליו

ריינייר ז'סוס קראבליו (נולד ב-19 בינואר 2002), הידוע בשם ריינייר או ריינייר ז'סוס, הוא כדורגלן ברזילאי המשחק בעמדת הקשר ההתקפי בגראנדה, בהשאלה מריאל מדריד. נולד בעיר ברזיליה, אביו הוא שחקן הקטרגל לשעבר מאורו ברסיליה. בשנת 2011 הצטרף לאקדמיית הנוער של ווסקו דה גאמה. לאחר מכן עבר לאקדמיות הנוער של בוטפוגו ופלומיננסה, ובשנת 2014 הצטרף לאקדמיה של פלמנגו. הופעת הבכורה של ריינייר בקבוצה הבוגרת התקיימה ב-31 ביולי 2019 במשחק הגומלין בקופה ליברטדורס מול אמלק באצטדיון המרקנה. במשחק פלמנגו ניצחה 0–2 ועלתה לשלב הבא לאחר שניצחה בפנדלים. הופעת הבכורה שלו בליגה נערכה ב-4 באוגוסט של אותה העונה. ב-9 בנובמבר 2019 חוזהו בפלמנגו הוארך עד ל-31 באוקטובר 2024, עם סעיף שחרור שנקבע על 35 מיליון אירו. ב-20 בינואר 2020 הודיעה ריאל מדריד כי המועדון הגיע להסכם עם פלמנגו על העברתו של ריינייר, שחתם על חוזה עד יוני 2026. הוא עבר לקבוצת המילואים של ריאל מדריד. סכום העסקה עמד על כ-30 מיליון אירו. ב-7 במרץ 2020 כבש את שערו הראשון בקבוצה מול קורוקו. ב-19 באוגוסט 2020 הודיעה ריאל מדריד על השאלתו לבורוסיה דורטמונד עד ל-30 ביוני 2022. ב-27 בפברואר 2021 כבש את שערו הראשון עבור בורוסיה דורטמונד בניצחון 0–3 נגד ארמיניה בילפלד. באוגוסט 2022 הושאל לז'ירונה, וכבש שער בכורה בקבוצה ב-9 בספטמבר באותה עונה, בניצחון 1–2 על ריאל ואיאדוליד. ב-1 בספטמבר 2023 הושאל לפרוזינונה. ב-30 באוגוסט 2024 הושאל לגרנדה. ריינייר ייצג את נבחרת ברזיל באליפות דרום אמריקה בכדורגל עד גיל 15 בשנת 2017, ושיחק בהרכב במשחקים נגד אקוודור וונצואלה. ב-7 במרץ 2018 זומן על ידי מאמן נבחרת ברזיל בכדורגל עד גיל 17, פאולו ויקטור גומס, לטורניר מונטייגו בצרפת. הוא נבחר להיות קפטן נבחרת ברזיל לאליפות דרום אמריקה בכדורגל עד גיל 17 בשנת 2019 בפרו שם פתח בכל ארבעת המשחקים בשלב הבתים וכבש שלושה שערים. פלמנגו אליפות ברזיל בכדורגל סרייה א': 2019 גביע הליברטדורס: 2019 מדיה וקבצים בנושא ריינייר ז'סוס קראבליו בוויקישיתוף ריינייר ז'סוס קראבליו, ברשת החברתית אקס (טוויטר) ריינייר ז'סוס קראבליו, ברשת החברתית אינסטגרם ריינייר ז'סוס קראבליו, באתר Transfermarkt ריינייר ז'סוס קראבליו, באתר Soccerway ריינייר ז'סוס קראבליו, באתר BDFutbol ריינייר ז'סוס קראבליו, באתר WorldFootball.net ריינייר ז'סוס קראבליו, באתר FootballDatabase.eu ריינייר ז'סוס קראבליו, באתר ESPN
בית החולים הכללי מסצ'וסטס

בית החולים הכללי מסצ'וסטס (באנגלית: Massachusetts General Hospital ובקיצור MGH) הוא בית חולים, הממוקם בבוסטון שבמדינת מסצ'וסטס בארצות הברית. בית החולים נוסד ב-1811 ופועל בשיתוף פעולה עם אוניברסיטת הרווארד. הוא נמנה עם בתי החולים הטובים בעולם. החלטה על הקמת בית החולים התקבלה ב-1811, כאשר רק שני בתי חולים נוספים פעלו בארצות הברית: האחד בפנסילבניה והשני בניו יורק. מייסדיו היו ד"ר ג'ון קולינס וורן וד"ר ג'יימס ג'קסון, שקיבלו תמיכה ממחוקקי מסצ'וסטס. ב-1821 פתח בית החולים את שעריו לקבלת חולים. מתחילת פעילותו היה לבית החולים הלימודי הראשון של בית הספר לרפואה באוניברסיטת הרווארד. פריצות דרך רפואיות שהתבצעו בבית החולים היו הניתוח הראשון תחת הרדמה שהתקיים ב-1846 על ידי ויליאם מורטון וג'ון קולינס וורן, זיהוי דלקת התוספתן על ידי רג'ינלד פיץ ב-1886, וחיבור מחדש של יד שנקטעה בניתוח שבוצע על ידי רונלד מאלט ב-1962. מדיה וקבצים בנושא בית החולים הכללי מסצ'וסטס בוויקישיתוף אתר האינטרנט הרשמי של בית החולים הכללי מסצ'וסטס (באנגלית) אתר האינטרנט הרשמי של בית החולים הכללי מסצ'וסטס (באנגלית) בית החולים הכללי מסצ'וסטס, ברשת החברתית אקס (טוויטר) בית החולים הכללי מסצ'וסטס, ברשת החברתית אינסטגרם בית החולים הכללי מסצ'וסטס, סרטונים בערוץ היוטיוב [1] World's Best Hospitals 2021, דירוג ניוזוויק 2021 2020-21 Best Hospitals Honor Roll and Medical Specialties Rankings, דירוג U.S. News & World Report ‏2021 A Narrative History of Mass General